તે વખતે તે વેળાના વડાપ્રધાન ડો. મનમોહનસિંઘે મહાત્મા ગાંધીજી જે રસ્તા ઉપરથી પસાર થયા હતા તે માર્ગને ‘હેરિટેજ નેશનલ હાઈવે’ બનાવવાની જાહેરાત કરી હતી. આ જાહેરાત અંતર્ગત ઉક્ત માર્ગ નેશનલ હાઈવે નં. 228 થઈ ગયો હતો. વિજલપોર શહેરમાં પણ રેલવે ફાટકથી એરૂ ચાર રસ્તા સુધીનો માર્ગ નેશનલ હાઈવે નંબર 228 થયો હતો. વિજલપોરનો ઉક્ત માર્ગ નેશનલ હાઈવે બન્યા બાદ માર્ગની ગુણવત્તાની કોઈ ફરિયાદ રહી નથી. છેલ્લા 8-10 વર્ષથી માર્ગ ટીપટોપ જ રહ્યો છે. જોકે નેશનલ હાઈવેની હદમાં જ આવતા માર્ગને અડીને બનેલા ફૂટપાથની હાલત સારી રહી નથી.